Di tmetti taqbaylit tamensayt, inebgi ɣur-s aẓayar weḥd-s. Yettili di lɛezz d lḥerma n win ur yella. Ma iɛedda-d seg taddart, ad yens din, ad yečč ad isew din. Acemma ur t-yettxaṣa, amzun deg uxxam-is i yella. Ula d ixammen n Leqbayel n zik, sɛan amkan yettuɛeggnen i yinebgi, wagi d asqif n uxxam. Ihi si zik, Leqbayel sterḥiben s yinebgi akken ilaq. Ha-tent-a sin n yimedyaten seg uɣmis «Aɣmis n yimaziɣen» : «Lxetyar ɣef lxetyar, d Tala Athmane, ṭṭɛam-nsen d aḥlawan, s wudi i yeddahan.»53